জামায়াতে ইসলামীকে ত্যাগ করতে দীর্ঘদিন ধরে দলটির ওপর চাপ সৃষ্টি করে আসছে দেশি-বিদেশিরা। জাতিসংঘ, যুক্তরাষ্ট্র, যুক্তরাজ্যসহ পশ্চিমা দেশ ও দাতা সংস্থাগুলো প্রকাশ্যে ও পর্দার আড়ালে বিএনপিকে জামায়াতের সঙ্গ ছাড়ার পরামর্শ দিচ্ছে। ভোটের রাজনীতির হিসাব-নিকাশ করে জামায়াতকে ছাড়তে নারাজ দলটি। ভারতের প্রধানমন্ত্রী নরেন্দ্র মোদি ৭ জুন বাংলাদেশ সফরকালে বিএনপি চেয়ারপারসন খালেদা জিয়ার সঙ্গে সাক্ষাৎকালে একই বার্তা দিয়েছেন। ভারত গণতন্ত্রকে সমর্থন করলেও সন্ত্রাস ও জঙ্গিবাদকে সমর্থন করে না বলে জানিয়ে দিয়েছেন মোদি।